Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Mwanamukoko navaze 144,000 (1-5)
-
Mijimbu yakufuma kuli vangelo vatatu (6-12)
-
Vawahilila vaze navafwa oku valikata naKulishitu (13)
-
Kwaha chivali chambuto jahamavu (14-20)
14 Omu ngwatalile, ngwamwene Mwanamukoko+ nemana haPili yaZeyone,+ apwile navatu 144,000,+ vaze vapwile nalijina lyenyi nalijina lyaIse+ lyakusoneka hajiholo javo.
2 Kaha ngwevwile chivumo chakufuma mwilu, kwijiva nge chivumo chavimeya vyavivulu, nge chivumo chamikalateta yayinene. Chivumo chize ngwevwile chapwile nge chivumo chavaka-kwimba tulyalya vaze vapwile nakwimba tulyalya twavo.
3 Vapwile nakwimba mwaso uze wevwakanyine nge wauhya+ kulutwe lwalitanda nakumeso avaze vaka-kuyoya+ vawana navaze vakulwane,+ kaha naumwe wauchi ahashile kulinangula mwaso kana, shina kaha vaze 144,000,+ vaze valanjile hamavu.
4 Ava vakiko vaze vazenekele kulipihisa namapwevo, vapwa vajike.+ Ava vakiko vaze veji kukavangizanga Mwanamukoko kweshokwo mwaya.+ Vavalanjile+ muli vatu kupwa mihako yatete+ kuli Kalunga nakuli Mwanamukoko.
5 Mutunwa twavo kavawanyinemo makuliko, vapwile vakuzeneka katenga.+
6 Ngwamwene kangelo mukwavo ali nakutuka muutangatanga, apwile namujimbu wamwaza wahaya myaka yosena wakwambulila vaze vatwama hamavu, navaka-mafuchi osena, navaka-miyachi yosena, navaka-malimi osena, navatu veka naveka vosena.+
7 Apwile nakuhanjika nalizu lyakukanguka ngwenyi: “Mwivwenu Kalunga woma, mutohwesenu ikiye, mwomwo ola yakusopesa chenyi yinahete,+ ngocho lemesenu Uze atangile lilu, namavu, nakalungalwiji,+ natuselwoke vameya.”
8 Kangelo mukwavo, wamuchivali, amukavile nakwamba ngwenyi: “Mbavilone Yayinene+ yinashiuka,+ yinashiuka, yize yalingishilenga vaka-mafuchi osena vanwenga vinyo vyapeha yaujila wayo.”+
9 Kangelo mukwavo, wamuchitatu, avakavile nakwamba nalizu lyakukanguka ngwenyi: “Kachi nge mutu mwalemesa chisuma+ nachifwanyisa chenyi, nakutambula katachikijilo haluholo lwenyi chipwe halivoko lyenyi,+
10 naikiye nawa mwanwa vinyo vyamatoto aKalunga, vyakuzeneka kusanga vize vanahingunwina mulupasa lwautenu wenyi,+ kaha navamuyanjisanga nakakahya nasulufulu+ kumeso avangelo vajila nakumeso aMwanamukoko.
11 Kaha vaze veji kulemesanga uze chisuma nachifwanyisa chenyi, naweshowo mwatambula katachikijilo kalijina+ lyenyi, wishi wakufuma kukakahya kaze nakavayanjisa naufwindasananga haya myaka namyaka,+ kaha kaveshi kunokako musana naufuku.
12 Echi chasaka lukakachila kuli vaka-kujila+ vaze veji kulamanga jishimbi jaKalunga nakulinjilila kulufwelelo+ lwakufwelela Yesu.”
13 Jino ngwevwile lizu lyakufuma mwilu ngwalyo, “Soneka ngwove: Kufuma vene oholili, vawahilila shina vaze navafwa oku valikata naMwata.+ Shipilitu ngwayo, eyo, vechenu vanoke kukukilikita chavo, mwomwo vyuma valingilenga navaya navyo hamwe.”
14 Omu ngwatalile, ngwamwene livwi litoma, halivwi kana hatwamine umwe wakufwana nge mwanamutu,+ apwile namuchama waulu kumutwe wenyi, kaha mulivoko lyenyi apwile nachekeshi yakuvambuka.
15 Kangelo mukwavo alovokele mutembele yajila, atambakanyine nalizu lyakukanguka kuli uze atwamine halivwi ngwenyi: “Putuka kwaha nachekeshi yove, mwomwo ola yakwaha yinahete lyehi, kaha mbuto jahamavu jinahi kanawa.”+
16 Uze atwamine halivwi engishile chekeshi yenyi hamavu, kaha mbuto jahamavu vajahile.
17 Kangelo mukwavo nawa alovokele mutembele yajila yize yili mwilu, kaha naikiye apwile nachekeshi yakuvambuka.
18 Kangelo mukwavo nawa alovokele kulijiko lyakulumbila, apwile nawata hakakahya. Kaha atambakanyine nalizu lyakukanguka kuli uze apwile nachekeshi yakuvambuka ngwenyi: “Putuka kwaha misusu yavinyo yahamavu nachekeshi yove yakuvambuka, mwomwo mihako yawo yinahi lyehi.”+
19 Uze kangelo engishile chekeshi yenyi hamavu nakwaha mihako yavinyo yahamavu, kaha ayimbilile muchikamwino chachinene chamatoto aKalunga.+
20 Chize chikamwino vachilyatangilile kuweluka wanganda, kaha muze muchikamwino mwasupukile manyinga aze ahetele mbwe nakujimingo jatuvalu, ayile kwakusuku tunda yamashitandeya 1,600.
Share
Share
NEW WORLD TRANSLATION OF THE HOLY SCRIPTURES (2013 REVISION)
Kusoloka 14
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk sna_Latn unk umb_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn